कानपुर. ट्रेन में पार्सल बुक कराने वाले व्यापारियों, उद्यमियों के लिए यह एक बुरी खबर हो सकती है। चलती ट्रेन के एसएलआर कोच यानी पार्सल यान से कब माल चोरी हो जाए कह नहीं सकते। शातिर दिमाग के चोरों ने अब चलती ट्रेनों में अपने इस अजूबे कारनामे को भी अंजाम देना शुरू कर दिया है। कानपुर सेन्ट्रल पर आरपीएफ सिपाहियों ने तीन चोरो को पकड़ा है। ये चलती ट्रेन के एसएलआर डिब्बे से माल चुरा लेते थे। रेलवे प्रशासन को भनक भी नहीं लगती थी।
कानपुर सेन्ट्रल पुलिस को पिछले कई दिनों से इस तरह की सूचना मिल रही थी। पुलिस ने कल देर रात तीन युवकों को पकड़ कर चलती ट्रेन के पार्सलयान में होने वाले चोरी का पर्दाफाश कर दिया।
पुलिस के मुताबिक़ इन तीनो का काम बंटा हुआ था। राहुल लखनऊ प्लेटफोर्म पर उन ट्रेनों को वाच करता था, जो कानपुर होकर दिल्ली या अन्य जगहों पर जाती थी। उसके एस एल आर कोच में क्या लोड हो रहा है, इसकी पूरी जानकार वो कानपुर में बैठे विकास को दिया करता था। सामान की जानकारी पाकर राहुल और विकाश जगह तय करते थे कि माल कहा पर गिराया जाएगा।
राहुल एसएलआर कोच के आस पास ही बैठ जाता था। मौका देख चलती ट्रेन में ही कोच में सवार हो जाता था। तय जगह के मुताबिक़ ये सामानों को गिर देता था। यहां पहले से ही विकास और रोहित मौजूद रहते थे। माल गिरते ही दोनों माल को गाडी में लादकर निकल लेते थे। कानपुर में विकास आसानी से उतर कर निकल जाता था।
पुलिस के मुताबिक, तीनों काम इतनी सफाई से करते थे कि किसी को पता ही नहीं चल पता था। विकास के मुताबिक, ये लोग पिछले कई महीने से इस तरह से चोरी कर रहे हैं। इनका फोकस पान मसाला और गुटखा को चुराना था, क्योंकि इस माल में उनकों नगद रुपये मिल जाते हैं। इसके खराब होने की भी संभावना नहीं रहती। फिलहाल पुलिस तीनों को हिरासत में लेकर पूछताछ कर रही है।
hin_Deva hin_Deva hin_Deva hin_Deva hin_Deva